38.pielikums

Priekules novada pašvaldības domes

2016.gada 28.janvāra sēdes protokolam Nr.2, 39.



**LATVIJAS REPUBLIKA**

# PRIEKULES NOVADA PAŠVALDĪBAS DOME

Reģistrācijas Nr. 90000031601, Saules iela 1, Priekule, Priekules novads, LV-3434, tālrunis 63461006, fakss 63497937, e-pasts: dome@priekulesnovads.lv

**LĒMUMS**

Priekulē

2016.gada 28.janvārī Nr.2

**39.**

**Par Priekules novada pašvaldībai piederošās Gramzdas pagasta pārvaldes valdījumā esošās tehnikas izslēgšanu no pamatlīdzekļu sastāva un pārdošanu**

 Priekules novada pašvaldības īpašumā ir kustamā manta, kura atrodas Gramzdas pagasta pārvaldes valdījumā un vairs nav nepieciešama pašvaldības funkciju pildīšanai.

 Manta netiek lietota, tā nav vairs izmantojams saimnieciskajā darbībā un nav remontējams, līdz ar to tā ir realizējama.

Saskaņā ar Publiskas personas mantas atsavināšanas likuma 6 panta otro daļu:

*(2) Atļauju atsavināt atvasinātas publiskas personas kustamo mantu dod attiecīgās atvasinātās publiskās personas lēmējinstitūcija vai tās noteikta institūcija.*

Saskaņā ar Publiskas personas mantas atsavināšanas likuma 11 panta otro daļu:

 *(2) Sludinājumi par publiskas personas kustamās mantas izsoli publicējami institūcijas, kas organizē nekustamā īpašuma atsavināšanu (*[*9.pants*](http://likumi.lv/doc.php?id=68490#p9)*), mājaslapā internetā un attiecīgās pašvaldības teritorijā izdotajā laikrakstā, bet, ja pārdodamās kustamās mantas kopējā nosacītā cena pārsniedz 3500 euro, — arī laikrakstā "Latvijas Vēstnesis". Sludinājumi par pašvaldību kustamās mantas izsoli papildus publicējami kārtībā, kādā tiek publicēti pašvaldību domju saistošie noteikumi.*

Pamatojoties uz likuma „Par pašvaldībām” 14.panta 1.daļas 2.punktu un „Publiskas personas mantas atsavināšanas likuma” 3.panta 1.daļas 2.punktu; 6.panta 2.un 3.daļu; 37.panta 1.daļas 1.punktu, **atklāti balsojot** **PAR - 13** deputāti (Malda Andersone, Inita Rubeze, Arnis Kvietkausks, Inese Kuduma, Rigonda Džeriņa, Vaclovs Kadaģis, Andis Eveliņš, Mārtiņš Mikāls, Ainars Cīrulis, Vija Jablonska, Arta Brauna, Gražina Ķervija, Andris Džeriņš); **PRET - nav; ATTURAS - nav;** Priekules novada pašvaldības dome **NOLEMJ**:

1. Izslēgt no Priekules novada pašvaldības pamatlīdzekļu sastāva un pārdot izsolē sekojošu mantu, kas atrodas Gramzdas pagasta pārvaldes valdījumā:

|  |  |  |  |
| --- | --- | --- | --- |
| Nr.p.k. | Tehnikas nosaukums | Inventāra Nr. | Atlikusī bilances vērtība EUR |
| 1. | Autobuss pasažieru, Mercedes Benz 0303, izl.gads 1976., Valsts reģ.Nr. DH 5732, ķiršu krāsa, pases nr. AF 137942 VIN 30111213003706, vieta L2 | 3510 | 4718,54.- |

2.Informāciju par pārdošanu publicēt Priekules novada pašvaldības mājas lapā [www.priekulesnovads.lv](http://www.priekulesnovads.lv) un izdevumā “Latvijas Vēstnesis”.

1. Tehnikas pārdošanu izsolē nodrošina Priekules novada pašvaldības īpašumu atsavināšanas un nomas tiesību izsoles komisija.
2. Saņemtos finanšu līdzekļus par pārdošanu ieskaitīt Priekules novada pašvaldības budžetā un izmantot Gramzdas pagasta pārvaldes saimniecisko jautājumu risināšanai.
3. Par lēmuma izpildi atbildīgs Gramzdas pagasta pārvaldes vadītājs Dzintars Kudums.
4. Lēmuma izpildes kontroli nodrošina izpilddirektors Andris Razma.

Izsūtāms:

1) Gramzdas pagasta pārvalde

2) Priekules novada pašvaldības īpašumu atsavināšanas un nomas tiesību izsoles komisija

3) Finanšu nodaļa

Pašvaldības domes priekšsēdētāja V.Jablonska